**NOTĂ DE FUNDAMENTARE**

|  |
| --- |
| **Secţiunea 1: Titlul prezentului act normativ*****Hotărâre a Guvernului privind organizarea şi funcţionarea Ministerului Fondurilor Europene***  |
| **Secţiunea a 2-a: Motivul emiterii actului normativ** |
| 1. Descrierea situaţiei actuale | Prin Hotărârea Parlamentului României nr.1/2018 pentru acordarea încrederii Guvernului, publicată în Monitorul Oficial al României, Partea I, nr.84 din data de 29.01.2018 a fost modificată structura Guvernului României.Prin Ordonanţa de urgenţă a Guvernului nr.1/2018 privind aprobarea unor măsuri de reorganizare în cadrul administraţiei publice centrale şi pentru modificarea unor acte normative*,* a fost înfiinţat Ministerul Fondurilor Europene prin preluarea structurilor de specialitate și activităților din domeniul fondurilor europene de la Ministerul Dezvoltării Regionale, Administraţiei Publice și Fondurilor Europene prevăzute de actul normativ, a posturilor și personalului aferent acestora, a personalului încadrat la structurile suport, la data intrării în vigoare a ordonanțe de urgență, care a fost preluat de Ministerul Dezvoltării Regionale, Administratiei Publice si Fondurilor Europene, de la Ministerul Fondurilor Europene, potrivit art. 12 alin. (1) din Ordonanța de urgență a Guvernului nr.1/2017 pentru stabilirea unor masuri in domeniul administratiei publice centrale si pentru modificarea si completarea unor acte normative, cu modificările si completarile ulterioare, precum și a activității și personalului Organismului Intermediar pentru POCU din cadrul Ministerului Muncii și Justiției Sociale.Ministerul Fondurilor Europene **va asigura coordonarea fondurilor europene prin decizii de management unitar, orientări metodologice pentru programarea fondurilor europene destinate unei dezvoltări inteligente, durabile şi incluzive, precum  şi prin organizarea  şi funcţionarea cadrului partenerial de consultare în vederea elaborării documentelor de programare naţionale 2014‐2020/post 2020 și implementării acestora.**Prin art.4 din Ordonanţa de urgenţă a Guvernului nr.1/2018 privind aprobarea unor măsuri de reorganizare în cadrul administraţiei publice centrale şi pentru modificarea unor acte normative, se stabilește faptul că în termen de 30 de zile de la data intrării în vigoare a prezentei ordonanţe de urgenţă se aprobă hotărârea Guvernului privind organizarea și funcționarea MFE.La momentul desființării Ministerului Fondurilor Europene, și a preluării activității de către MDRAPFE, Ministerul Fondurilor Europene avea un număr de 1275 posturi (931 posturi aparat propriu și 344 posturi OIR POSDRU – unități subordonate cu personalitate juridică). |
| 2. Schimbări preconizate | Programul de guvernare 2017-2020 statuează că „pentru a creşte competitivitatea României, absorbţia integrală a fondurilor europene până în 2023 este stringentă”. (...) România a fost cel de-al 11 lea stat membru din cele 28 cu care Comisia Europeană a adoptat Acordul de parteneriat, creând astfel premisele unei absorbţii ridicate la sfârşitul perioadei de implementare. România are un document-cadru care stabileşte priorităţi clare în ceea ce priveşte investiţiile, la o finanţare majorată pentru cercetare şi inovare, la o abordare echilibrată a investiţiilor din sectorul transporturilor şi la obiective mai bine aliniate la obiectivele naţionale din cadrul Strategiei Europa 2020 şi la recomandările de politică formulate în contextul semestrului european.Anul 2018 este un an de o importanță majoră pentru România, în care se impune realizarea unei reforme profunde și o eficientizare practică a sistemului de management al fondurilor europene, având în vedere obiectivele pe care România și le-a asumat că le va atinge în cadrul Strategiei Europa 2020. În acest context, sistemul aferent noii perioade de programare 2014-2020 trebuie să fie eficient în regim de urgență, astfel încât România să aibă majoritatea apelurilor de proiecte lansate în cel mai scurt timp.Comisia Europeană împărtășește abordarea privind utilizarea coordonată a fondurilor, considerând că noul sistem trebuie să fie suplu și eficient, pentru a evita problemele întâmpinate și riscurile asociate acestora în perioada de programare 2007-2013. Pentru ca această performanță să fie posibilă, este necesară continuarea procesului de întărire a capacității de administrare a fondurilor europene prin inființarea Ministerului Fondurilor Europene prin preluarea structurilor de specialitate și activităților din domeniul fondurilor europene, fondurilor alocate prin Mecanismul pentru Interconectarea Europei, mecanismele financiare ale Spaţiului Economic European şi norvegian, Programele de infratire institutionala si Asistenta Tehnica, respectiv gestionarea Fonduri de pre-aderare: Phare, ISPA, Facilitatea de tranziție 2007, Frontierelor Externe, Programul de Cooperare Elveţiano – Român cu atribuții specifice autorității de plată, Fondul Facilitatea Schengen, Fondul de Securitate Internă 2014 – 2020/post 2020, inclusiv unitățile subordonate aferente activității preluate de la Ministerul Dezvoltării Regionale, Administrației Publice și Fondurilor Europene și a activității și personalului Organismului Intermediar pentru POCU din cadrul Ministerului Muncii și Justiției Sociale.Necesitatea preluării de către Ministerul Fondurilor Europene a activității și personalului Organismului Intermediar pentru POCU din cadrul Ministerului Muncii și Justiției Sociale rezidă din următoarele argumente:• exercițiul financiar aferent perioadei de programare 2007-2013 a relevat disfuncționalități la nivelul implementării POSDRU, derivate din coordonarea inconsistentă a organismelor intermediare de către autoritatea de management pe fondul subordonării diferite a instituțiilor implicate – autoritatea de management fiind o direcție generală din cadrul Ministerului Muncii, Familiei, Protecției Sociale și Persoanelor Vârstnice, respectiv din cadrul Ministerul Fondurilor Europene începând cu data de 01.03.2014, în timp ce organismele intermediare au avut doar o coordonare metodologică din partea autorității de management, aceste instituții fiind subordonate administrativ ministerului ca instituție de resort, respectiv Ministerul Muncii, Familiei, Protecției Sociale și Persoanelor Vârstnice și Ministerul Educației Naționale și Cercetării Ștințifice. În contextul acestei duble coordonări, demersurile decizionale inițiate de autoritatea de management au rezultat în aplicări neunitare ale procedurilor și instrucțiunilor POSDRU, autoritatea de management fiind de facto privată de pârghiile administrative necesare pentru asigurarea unui cadrul unitar și consistent de implementare a programului operațional, fapt semnalat în repetate rânduri de beneficiari și de membrii comitetului de monitorizare POSDRU. Cele 8 organisme intermediare regionale pentru POSDRU au fost preluate la Ministerul Fondurilor Europene în baza Ordonanței de urgență a Guvernului nr. 23/2016 pentru aprobarea unor măsuri de eficientizare a sistemului de gestionare a instrumentelor structurale și de investiții europene, cu modificările ulterioare. Preluarea activității și personalului Organismului Intermediar pentru POCU din cadrul Ministerului Muncii și Justiției Sociale reprezintă continuarea procesului de definitivare a sistemului de gestionare a fondurilor europene pentru perioada de programare 2014-2020.* Abordarea procedurală neunitară la nivelul instituțiilor implicate în

implementarea unui program operațional (autoritate de management – organisme intermediare) este de natură să împiedice absorbția eficientă a fondurilor (de exemplu, soluțiile diferite în verificarea și decontarea cheltuielilor ajung să fie soluționate în instanță și să greveze în cele din urmă bugetul de stat în condițiile în care cheltuielile odată necertificate nu mai pot fi decontate din instrumente structurale/FESI). Asigurarea unui cadru procedural unitar și coerent va minimiza riscurile asociate proceselor decizionale cu implicații financiare și va crea premisele absorbției corespunzătoare a fondurilor.Astfel, se va prelua de la Ministerul Muncii și Justiției Sociale activitatea și personalul Organismului Intermediar pentru POCU, care funcționează cu un număr de 19 de posturi, structurile de specialitate, structurile suport, posturile și personalul aferent, precum și activitățile unităților subordonate, posturile și personalul aferente domeniului preluat de la Ministerul Dezvoltării Regionale, Administrației Publice și Fondurilor Europene.Prezenta hotărâre prevede că Ministerul Fondurilor Europene este autoritatea pentru următoarele domenii de activitate: coordonarea instrumentelor structurale 2007-2013, coordonarea fondurilor europene structurale şi de investiţii 2014-2020/post 2020, coordonarea fondurilor alocate Programului operațional Ajutorarea persoanelor defavorizate, coordonarea fondurilor alocate Mecanismul pentru Interconectarea Europei, prin Mecanismul financiar al Spațiului Economic European 2009-2014, Mecanismul financiar Norvegian 2009-2014, Mecanismul financiar al Spațiului Economic European 2014-2021 și Mecanismul financiar Norvegian 2014-2021, Mecanismul financiar al Spațiului Economic European 2004-2009 şi controlul utilizării asistenţei financiare nerambursabile acordate României de către Uniunea Europeană pentru programele pe care le gestionează.Ministerul Fondurilor Europene are în subordine 8 organisme intermediare regionale pentru Programul Operațional Sectorial pentru Dezvoltarea Resurselor Umane (POSDRU).În domeniile sale de activitate, Ministerul Fondurilor Europene exercită următoarele funcții:a) de planificare strategică;b) de reglementare şi avizare;c) de reprezentare;d) de autoritate de stat în domeniile sale de activitate;e) de administrare;f) de implementare şi gestionare a programelor finanţate din fonduri europene, naţionale, precum şi din alte surse legal constituite;g) de monitorizare şi control;h) de coordonare;Prezenta hotărâre realizează stabilirea programelor pentru care ministerul îndeplinește funcţiile autorităţii de management şi îndeplineşte atribuţiile aferente acesteia, pentru: Programul operaţional sectorial "Creşterea competitivităţii economice", Programul operaţional Competitivitate, Programul operaţional sectorial "Dezvoltarea resurselor umane", Programul operaţional Capital uman, Programul operaţional Ajutorarea persoanelor defavorizate, pentru perioada de programare 2014-2020, Programul operaţional Infrastructura mare 2014-2020, Programul Operațional ”Inițiativa pentru IMM-uri”, Programul operaţional sectorial "Transport", Programul operaţional sectorial "Mediu" şi Programele operaţionale "Asistenţă tehnică", pentru Programul ISPA.Cu privire la Programul Operațional Inițiativa pentru IMM –uri, pentru care Ministerul Fondurilor Europene va îndeplini funcția de autoritate de management conform Ordonanței de urgență a Guvernului nr.1/2018 privind aprobarea unor măsuri de reorganizare în cadrul administraţiei publice centrale şi pentru modificarea unor acte normative, acesta va fi gestionat în condițiile prevăzute de actele normative aplicabile, atât la nivel european cat și național, de către structura internă desemnată în acest scop.Ministerul Fondurilor Europene este autoritatea pentru:coordonarea instrumentelor structurale 2007-2013, coordonarea fondurilor europene structurale şi de investiţii 2014-2020, potrivit dispoziţiilor art. 123 alin. (8) din Regulamentul (UE) nr. 1.303/2013 al Parlamentului European şi al Consiliului din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1.083/2006 al Consiliului, coordonarea fondurilor europene structurale şi de investiţii post 2020, coordonarea fondurilor alocate prin Mecansmul pentru Interconectarea Europei mecanismele financiare ale Spaţiului Economic European şi norvegian 2009-2014, mecanismele financiare ale Spaţiului Economic European şi norvegian 2014-2021, programarea, coordonarea altor mecanisme/instrumente/programe finanţate din fonduri externe nerambursabile, coordonarea, monitorizarea şi controlul utilizării asistenţei financiare nerambursabile acordate României de către Uniunea Europeană pentru programele pe care le gestionează.Ministerul Fondurilor Europene îndeplineşte următoarele funcți:- de operator de program potrivit prevederilor anexei B la Memorandumul de înţelegere privind implementarea Mecanismului financiar norvegian 2009-2014 şi ale anexei B la Memorandumul de înţelegere privind implementarea Mecanismului financiar al Spaţiului Economic European 2009-2014.* - de punct naţional de contact potrivit Memorandumului de înţelegere pentru

implementarea Mecanismului financiar al Spaţiului Economic European 2004-2009, a Memorandumului de înţelegere pentru Programul de cooperare norvegian pentru creştere economică şi dezvoltare durabilă 2004-2009, potrivit Memorandumului de înţelegere privind implementarea Mecanismului financiar al Spaţiului Economic European 2009-2014 şi a Memorandumului de înţelegere privind implementarea Mecanismului financiar norvegian 2009-2014, precum şi a Memorandumului de înţelegere privind implementarea Mecanismului financiar al Spaţiului Economic European 2014-2021 şi a Memorandumului de înţelegere privind implementarea Mecanismului financiar norvegian 2014-2021 şi pentru programele de înfrăţire instituţională şi de asistenţă tehnică cu statele care beneficiază de finanţări nerambursabile din partea Uniunii Europene.* - de autoritate de plată pentru programul Facilitatea Schengen, Facilitatea de

tranziţie, Fondul frontierelor externe, Programul de cooperare elveţiano-român şi Fondul pentru Securitate Internă 2014-2020.Prezenta hotărâre include structura organizatorică și numărul de posturi necesare îndeplinirii în bune condiții a tuturor atribuțiilor și responsabilităților Ministerului Fondurilor Europene.Atribuțiile ministrului fondurilor europene sunt stabilite în conformitate cu prevederile Legii nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, precum și cu prevederile Ordonanței de urgență a Guvernului nr. 1/2018.Patrimoniul Fondurilor Europene se constituie prin preluarea patrimoniului Ministerului Dezvoltării Regionale, Administrației Publice și Fondurilor Europene pe baza protocolului de predare-preluare ce se va încheia în termenul prevăzut de Ordonanţa de urgenţă a Guvernului nr. 1/2018.Personalul ministerului este constituit din funcționari publici și personal contractual. Aplicarea procedurilor legale prevăzute de Legea nr. 188/1999 privind Statutul funcţionarilor publici, republicată, cu modificările şi completările ulterioare, precum și respectarea regimului juridic aplicabil personalului contractual cu privire la măsurile de reorganizare din cadrul structurii organizatorice a Ministerului Fondurilor Europene se realizează în termen de minimum 30 de zile de la data intrării în vigoare a prezentei hotărâri.Prezentul proiect de hotăîrâre a Guvernului, prevede pentru aparatul propriu al Ministerului Fondurilor Europene un număr de 1377 posturi ( din care 1039 posturi pe aparatul propriu [includ și cele 19 posturi preluate de la Ministerul Muncii și Justiției Sociale ] și 338 posturi aferente OI POSDRU). La fundamentarea numărului de posturi precizat anterior, s-au avut în vedere următoarele aspecte: necesitatea asigurării funcționarii structurilor suport în condiții de eficacitate, luând în considerare faptul că odată cu preluarea personalului la MDRAPFE au fost preluate și posturile vacante alocate acestor structurii, în luna decembrie 2016, ca urmare a dimensionării volumului de activitate al fostului MFE, posturi care ulterior au fost ocupate la nivelul structurilor de specialitate în cadrul MDRAPFE. Menționăm faptul că personalul actual al structurilor suport este insuficient pentru a se asigura suportul necesar funcționalității corespunzătoare acestor structuri. La nivelul structurii juridice suplimentarea este necesară având în vedere următoarele considerente:- în cadrul structurii juridice se va acorda viza de legalitate pentru contractele de finanțare încheiate în cadrul programelor; se vor aviza strategiile de contractare pe toate fondurile aferente programelor gestionate de instituția noastră, inclusiv pe bugetul de stat; se vor analiza și aviza ghidurile solicitantului pe fiecare program/apel/prioritate etc., activitate care implică analizarea Programelor, a conformității prevederilor din Ghiduri cu acestea, a analizării și transmiterii de observații pe condițiile contractuale specifice atașate ghidurilor, parte integrantă a ordinelor prin care se aprobă acestea; se vor transmite puncte de vedere pe aspecte juridice aferente domeniilor de competență ale instituției noastre, așa cum sunt reglementate acestea;- se elaborează, se formulează și se susțin în fața instanțelor de judecată toate apărările și căile de atac necesare în litigiile generate de activitatea ministerului în domeniu fondurilor europene cât și în toate celelalte litigii în care ministerul este parte/va fi parte ( de la data intrării în vigoare a Ordonanței de urgență a Guvernului nr.1/2017 au fost înregistrate aproximativ 460 de noi litigii în care Ministerul Fondurilor Europene este parte și în care reprezentarea în instanță se va asigurade către structura juridică).- structura juridică realizează procedura de avizare internă și interinstituțională pentru proiectele de acte normative din domeniul fondurilor europene precum și procedura parlamentară pentru proiectele din domeniul de activitate și gestionează răspunsurile la întrebările și interpelările senatorilor și deputaților.- de asemenea, sunt avizate proiectele de acte normative inițiate de ministerul fondurilor europene, realizându-se întreaga procedura prevăzuta de H.G. nr.561/2009 pentru aprobarea Regulamentului privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării. La nivelul structurii de resurse s-au luat în considerare următoarele :* se impune ca structura de resurse să asigure pe de o parte gestionarea activităților ce țin de resurse umane și tot ceea ce derivă din aceste activități care să fie asigurată de o structură funcțională organizată la nivel de direcție, iar pe de altă parte administrarea capacității administrative, care să fie asigurată de o structură organizată la nivel de serviciu.

 La nivelul celorlalte structuri suport este necesară asigurarea funcționalității pentru structura de achiziții și servicii interne, financiar contrabilitate, buget, salarizare. |
| 3. Alte informaţii | Nu au fost identificate. |
| **Secţiunea a 3-a: Impactul socio-economic al prezentului act normativ** |
| 1. Impactul macroeconomic | Prezentul act normativ nu se referă la acest subiect. |
| 1.1 Impactul asupra mediului concurenţial si domeniul ajutoarelor de stat. | Prezentul act normativ nu se referă la acest subiect. |
| 2.Impactul asupra mediului de afaceri | Prezentul act normativ nu se referă la acest subiect. |
| 21. Impactul asupra sarcinilor administrative | Prezentul act normativ nu se referă la acest subiect. |
| 22. Impactul asupra întreprinderilor mici și mijlocii | Prezentul act normativ nu se referă la acest subiect. |
| 3. Impactul social | Prezentul act normativ nu se referă la acest subiect. |
| 4.Impactul asupra mediului | Prezentul act normativ nu se referă la acest subiect. |
| 5. Alte informaţii | Nu au fost identificate. |
| **Secţiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**  |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: a) buget de stat, din acesta: (i) impozit pe profit (ii) impozit pe venit b) bugete locale: (i) impozit pe profit c) bugetul asigurărilor sociale de stat: (i) contribuţii de asigurări  | Prezentul act normativ nu se referă la acest subiect. |
| 2.Modificări ale cheltuielilor bugetare, plus/minus, din care:a) buget de stat, din acesta: (i) cheltuieli de personal (ii) bunuri si servicii b) bugete locale: (i) cheltuieli de personal (ii) bunuri şi servicii c) bugetul asigurărilor sociale de stat: (i) cheltuieli de personal (ii) bunuri si servicii | Prezentul act normativ nu se referă la acest subiect. |
| 3.Impact financiar, plus/minus, din care: a) bugetul de stat b) bugete locale  | Prezentul act normativ nu se referă la acest subiect. |
| 4.Propuneri pentru acoperirea creşterii cheltuielilor bugetare  | Prezentul act normativ nu se referă la acest subiect. |
| 5.Propuneri pentru a compensa reducerea veniturilor bugetare.  | Prezentul act normativ nu se referă la acest subiect. |
| 6.Calcule detaliate privind fundamentarea modificărilor cheltuielilor bugetare  | Prezentul act normativ nu se referă la acest subiect. |
| 7.Alte informaţii | Finanțarea posturilor și cheltuielilor suplimentare se va asigura în condițiile legii, cu încadrarea în prevederile bugetare aprobate în bugetul ministerului, inclusiv din fonduri externe nerambursabile. |
| **Secţiunea a 5-a: Efectele prezentului act normativ asupra legislaţiei în vigoare** |
| 1.Măsuri normative necesare pentru aplicarea prevederilor proiectului de act normativ. 1. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;

b) acte normative ce urmează a fi elaborate în vederea implementării noilor dispoziţii. | Hotărârea Guvernului nr.15/2017 privind organizarea şi funcţionarea Ministerului Dezvoltării Regionale, Administraţiei Publice şi Fondurilor Europene. |
| 11 Compatibilitatea proiectului de act normativ cu legislația în domeniul achizițiilor publice | Prezentul act normativ nu se referă la acest subiect.  |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare.  | Prezentul act normativ nu se referă la acest subiect . |
| 3.Măsuri normative necesare aplicării directe a actelor normative comunitare.  | Prezentul act normativ nu se referă la acest subiect. |
| 4.Hotărâri ale Curţii de Justiţie a Uniunii Europene | Prezentul act normativ nu se referă la acest subiect. |
| 5.Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale.  | Prezentul act normativ nu se referă la acest subiect. |
| 6. Alte informaţii  | Nu au fost identificate |
| **Secţiunea a 6-a: Consultările efectuate în vederea elaborării prezentului act normativ** |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate  | Proiectul de act normativ a fost supus consultării publice pe site-ul ministerului. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ  | Prezentul act normativ nu se referă la acest subiect. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative  | Prezentul act normativ nu se referă la acest subiect. |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente  | Prezentul act normativ nu se referă la acest subiect. |
| 5.Informaţii privind avizarea de către a)Consiliul Legislativ b)Consiliul Suprem de Apărare a Ţării c)Consiliul Economic şi Social d)Consiliul Concurenţei e)Curtea de Conturi  | În conformitate cu prevederile Legii nr.24/2000 privind normele de tehnică legislativă pentru elaborarea actelor normative, republicată şi ale Hotărârii Guvernului nr. 561/2009 pentru aprobarea Regulamentului privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, prezentul proiect de act normativ a fost avizat de către Consiliul Legislativ. |
| 6. Alte informaţii  | Nu au fost identificate |
| **Secţiunea a 7-a: Activităţi de informare publică privind elaborarea şi implementarea prezentului act normativ** |
| 1.Informarea societăţii civile cu privire la necesitatea elaborării proiectului de act normativ  | În elaborarea proiectului a fost îndeplinită procedura stabilită prin Legea nr.52/2003 privind transparența decizională în administrația publică, republicată, prin afișarea pe site-ul ministerului. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice  | Actul normativ nu produce nici un impact asupra acestui domeniu  |
| 3. Alte informaţii  | Nu au fost identificate  |
| **Secţiunea a 8-a: Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente  | Actul normativ nu se referă la acest subiect. |
| 2. Alte informaţii  | Nu au fost identificate |

Faţă de cele prezentate, a fost elaborat prezentul proiect de Hotărâre a Guvernului privind organizarea şi funcţionarea Ministerului Fondurilor Europene, pe care îl supunem Guvernului spre adoptare.

**Ministrul fondurilor europene**

**ROVANA PLUMB**

**Avizam favorabil:**

**Viceprim ministru**

**Ministrul dezvoltării regionale și administrației publice**

**PAUL STĂNESCU**

|  |  |
| --- | --- |
| **Ministrul muncii și justiției sociale,****LIA – OLGUȚA VASILESCU** | **Ministrul finanțelor publice****EUGEN ORLANDO TEODOROVICI** |
| **Președintele** **Agenției Naționale a Funcționarilor Publici****LEONID-AUGUSTIN MOISIU** | **Ministrul justiției** **TUDOREL TOADER** |